Poziv na znanstveni skup

Zadovoljstvo nam je najaviti organizaciju znanstvenog skupa u Zagrebu

„Jelo i piće uz antičke ceste i rijeke: mogućnosti, arheološki izvori

 i otvorena pitanja o prehrambenim navikama“

Ceste i rijeke 3

11. do 12. studenog 2021

Prehrana može govoriti o identitetu zajednice koliko i jezik kojim se služi. Oblikuje se pod utjecajem prirodnih i klimatskih čimbenika koji utječu na lokalnu poljoprivrednu proizvodnju.  Tokom vremena mijenjaju se navike, uvodi nova prehrambena kultura, raste trgovina različitim proizvodima. Interdisciplinarna istraživanja koja uključuju raznovrsne oblike arheoloških i arheometrijskih metoda, te metode eksperimentalne arheologije, omogućuju interpretaciju procesa od proizvodnje do konzumacije hrane, pa čak i daljnje učinke na zdravlje i kvalitetu života. Dobrodošli su radovi o distribuciji, konzumiranju i rekonstrukciji prehrane od rimskog do ranosrednjovjekovnog razdoblja

• Distribucija i konzumiranje dobara od rimskog do ranosrednjovjekovnog razdoblja: materijalni dokazi

• Arheobotanički i arheološki dokazi od rimskog do ranosrednjovjekovnog razdoblja

• Rekonstrukcija prehrane na temelju dentoalveolarnih patologija i stabilnih izotopa

• Hrana u eksperimentu

Nema naknade za registraciju, organizatori će osigurati hranu / osvježenje.

Molimo vas da što prije potvrdite svoje prisustvo na e-mail iozanic@iarh.hr i da nam dostavite sažetak do 27. rujna 2021.

Organizacija: Institut za arheologiju, projekt ŽIVOT NA RIMSKOJ CESTI: komunikacije, trgovina i identiteti na rimskim cestama u Hrvatskoj od 1. do 8. stoljeća

Znanstveni odbor:

Ivana Ožanić Roguljić

Angelina Raičković Savić

Željka Bedić

Organizacija:

Ivana Ožanić Roguljić

Željka Bedić

Pomoć oko organizacije:

Jere Drpić

Mislav Fileš